OpenLLM-France/wikimedia huggingface dataset:
# Big Boobs

Big-Boobs, Big-Busts, Big-Breasts o Big-Tits ("Grans pits") és un terme de l'argot de la pornografia que fa referència a una categoria principalment coneguda en la indústria del vídeo, editorial i llocs web nord-americans, japonesos i europeus d'aquest tipus d'entreteniment per a majors d'edat.

## Descripció

La categoria Big boobs està enfocada sobre el fetitxisme dels pits. Les models d'aquesta branca de la pornografia es caracteritzen per la grandària inusualment gran de les seves mamelles, ja siguin naturals o quirúrgicament augmentades.
Moltes models eròtiques i artistes porno fan servir pseudònims o noms artístics com "Peaks" (Muntanyes) o "Tops" (Cims) per indicar que els seus pits són molt grans.
És força comú per a aquesta categoria de models i ballarines publicar mesures enganyoses, encara que algunes semblen prendre les mesures fora del seu vestit, un terreny propici comú haurà de ser el que sembla la seva grandària de sustentació (per exemple. 43G) però és realment una grandària de copa de sustentació combinada amb una circumferència de pit, que inclou una desviació afegida normalment al nombre. Per exemple, una dona que porta una sustentació 36G (EUA) té una mesura de la grandària de la banda (la circumferència del pit per sota de les mamelles) de 36 polzades, mentre la "G" indica una circumferència sobre els seus mugrons de 7 polzades més gran ("G" és la setena mesura). Ella pot tenir una talla de pit de 36+7 o 43 polzades. Algunes artistes fan servir les mesures del sistema mètric decimal, i sovint no indiquen si la mesura és fa en centímetres o en polzades. Per exemple, algú amb un pit de 40 polzades potser anunciï que la seva mesura és de 101.

### Big boobs al Japó

Encara que els pits grans no són valorats tradicionalment al Japó, les actrius voluptuoses havien estat admirades en el cinema eròtic japonès des d'almenys els anys cinquanta. Anderson i Richie van esmentar a l'actriu Nipona amb unes grans mamelles dels anys cinquanta, Michiko Maeda, i van fer una recerca per tot el país d'altres models de grans pits, que van seguir després de la seva popularitat. No obstant això, no va ser fins a mitjans de la dècada dels 80 quan els pits grans van arribar a ser molt populars al Japó. Nikkatsu, capitalitzant aquest canvi en la preferència cultural, van nomenar-la com la Roman Porn "Queen of SM" (la Reina del Sado-masoquisme) el 1986, a Ran Masaki el pit del qual era de 100 cm (39"). El 1989, Adachi esmenta el "Big bust boom" (巨乳ブーム - "Kyonyu Buumu") va ser posat "en el foc" amb el AV (Video Adult) el debut de Kimiko Matsuzaka, que tenia un pit de 110,7 cm. Després de la retirada de Matsuzaka, una nova dirigent del moviment Big boobs apareix en l'escena japonesa cada pocs anys, incloent a Mariko Morikawa el 1994, i Anna Ōura en 2000, fins que a mitjans dels 2000 quan les models i les actrius amb les mamelles ben grosses han arribat a ser comunes en la indústria de l'entreteniment japonès.

## Enllaços externs

* Boobpedia - L'Enciclopèdia de les Big Boobs
# Richard Todd

Richard Todd, de nom complet Richard Andrew Palethorpe-Todd, OBE (Dublín, Irlanda, 11 de juny de 1919 - Little Humby, Anglaterra, 3 de desembre de 2009) va ser un actor de cinema i teatre britànic a més de soldat.

## Biografia

El seu pare, Andrew William Palethorpe-Todd, era oficial de l'exèrcit britànic i famós jugador de rugbi que defensava els colors d'Irlanda. Molt jove, Richard va marxar de Dublín per anar a Devon (Anglaterra) i entrar a l'escola de Shrewsbury. Al començament de la seva carrera, va treballar en teatres regionals abans de fundar la seva pròpia companyia el 1939.
Durant la Segona Guerra Mundial, Richard Todd va ser oficial paracaigudista en la sisena divisió aerotransportada britànica. Va ser un dels primers oficials britànics a arribar a Normandia el dia J, reunint-se amb el major John Howard al Pegasus Bridge. Apareixerà més tard en dues pel·lícules on aquesta escena és narrada: D-Day The Sixth of June (1956) i The Longest Day (1962).
Es va casar dues vegades: amb l'actriu Catherine Grant-Bogle (1949-1970, dos fills), i amb Virginia Mailer (1970-1992, dos fills).

## Filmografia

* 1949: The Hasty Heart de Vincent Sherman
* 1950: Pànic a l'escenari (Stage Fright) d'Alfred Hitchcock
* 1951: Lightning Strikes Twice de King Vidor
* 1952: The Story of Robin Hood and His Merrie Men de Ken Annakin
* 1953: The Sword and the Rose de Ken Annakin
* 1954: Rob Roy, the Highland Rogue de Harold French
* 1954: Secrets d'alcova (Secrets d'alcôve)
* 1955: The Virgin Queen de Henry Koster
* 1955: The Dam Buster de Michael Anderson
* 1956: Marie-Antoinette reine de France de Jean Delannoy
* 1956: D-Day the Sixth of June de Henry Koster
* 1957: La donzella d'Orleans (Saint Joan) d'Otto Preminger
* 1961: Els Hellions (The Hellions) de Ken Annakin
* 1962: The Longest Day de Ken Annakin
* 1965: Operació Crossbow de Michael Anderson
* 1965: The Battle of the villa Fiorita de Delmer Daves
* 1967: The Love-Ins d'Arthur Dreifuss
* 1972: Refugi macabre (Asylum) de Roy Ward Baker
* 1978: La gran dormida (The Big Sleep) de Michael Winner
* 1983: La mansió de les ombres allargades (House of the Long Shadows) de Pete Walker
* 1988: Murder One de Graeme Campbell

## Premis i nominacions
### Premis

* 1950. Globus d'Or a la millor promesa masculina per The Hasty Heart

### Nominacions

* 1950. Oscar al millor actor per The Hasty Heart
* 1950. Globus d'Or al millor actor dramàtic per The Hasty Heart

## Referències

* ↑ New York Times del 5/12/2009
# Barranc del Racó

El Barranc del Racó és un curs d'aigua del terme municipal de la Vall de Boí, a l'Alta Ribagorça.
És afluent per la dreta del Riu de Sant Nicolau. Discorre del tot dins del Parc Nacional d'Aigüestortes i Estany de Sant Maurici. Té el naixement a 2.791 metres, al nord del Pic del Racó, al vessant de Sant Nicolau; el seu curs discorre cap a l'est-sud-est i desaigua als Prats d'Aiguadassi.

## Enllaços externs

* ICC - Institut Cartogràfic de Catalunya. Barranc del Racó. [Consulta: 10/11/2013]

## Referències

* ↑ ICC - Institut Cartogràfic de Catalunya. Barranc del Racó (naixement). [Consulta: 10/11/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# María Teresa Revilla López

María Teresa Revilla López (Tetuan, llavors Protectorat espanyol del Marroc, 1936) és una advocada i política espanyola, diputada de la Legislatura Constituent i de la I Legislatura triada per la província de Valladolid per UCD. Va iniciar la seva carrera política al Partit Popular sent membre del Comitè Provincial de Valladolid. Va ser membre del Comitè Executiu d'Unió de Centre Democràtic. Va estudiar la carrera de Dret a la Universitat Autònoma de Madrid.
Va ser l'única dona membre de la Comissió Constitucional creada en la Legislatura Constituent per a elaborar la Constitució Espanyola de la qual van formar part 39 membres i va defensar la plenitud de drets de les dones en l'article 14 de la Constitució de 1978.
| « | La Constitució va suposar un salt fonamental i decisiu per a la dona a Espanya. A partir d'ella es van començar a corregir les desigualtats existents en les lleis la dona va començar realment a poder ser el que ella mateixa aconseguís amb el seu esforç (...) Jo crec que cap de les diputades d'aquella legislatura constituent vam estar conformes en la regulació de la Corona pel que fa a l'ordre successori. Com es va poder llavors discriminar la dona en flagrant contradicció amb el que es deia en l'article 14 de la pròpia Constitució? Encara avui no hi trobo raó suficient | » |
En la seva labor com a diputada de la I Legislatura va formar part de la Comissió d'Afers Constitucionals i Llibertats Públiques.
Va publicar articles de tema polític a El Norte de Castilla.

## Referències

* 1 2 «Ficha Congreso de los Diputados». [Consulta: 18 març 2015].
* ↑ «Las actas de la Ponencia Constitucional», 1978. Arxivat de l'original el 2 d'abril de 2015. [Consulta: 18 març 2015].
* ↑ Las mujeres parlamentarias en la legislatura constituyente. Madrid 2006. Cortes Generales. Ministerio de la Presidencia, p. 499. ISBN 84-7943-282-9.

## Enllaços externs

* Las Constituyentes Arxivat 2020-10-22 a Wayback Machine.
* "Madres" de la Constitución
* Teresa Revilla testimonio sobre el voto de las mujeres Antena3 8 de març de 2015
# Mas Rossell

«Mas Rossell» té aquests significats:
* Mas Rossell (El Pla de Santa Maria), masia i allotjament rural del municipi El Pla de Santa Maria (Alt Camp).
* Mas Rossell (Aiguamúrcia), masia del municipi d'Aiguamúrcia (Alt Camp)
* Mas Rossell (Alcover), masia del municipi d'Alcover (Alt Camp)
* Mas Rossell (Querol), masia del municipi de Querol (Alt Camp)
* Mas Rossell (Font-rubí), masia del municipi de Font-rubí (Alt Penedès)
# Big Brain Academy

Big Brain Academy (en català: «Acadèmia del gros cervell») és un videojoc de trencaclosques publicat i desenvolupat per Nintendo per a Nintendo DS. Va ser llançat al Japó el 30 de juny de 2005 i el 7 de juliol de 2006 a Europa. Forma part de la sèrie Touch! Generations.
L'abril de 2007 es va publicar una seqüela a la Wii, Big Brain Academy for Wii.

## Jugabilitat

A Big Brain Academy, el jugador fa una sèrie de proves per mesurar la massa del seu cervell. Com més gros és el cervell, més intel·ligent és o millor és el seu temps de reacció. El joc inclou una varietat de trencaclosques diferents. Les respostes correctes augmenten la massa cerebral, mentre que les respostes incorrectes la redueixen. Com millor juga el jugador, més difícils es tornen els trencaclosques.
Hi ha tres modes de joc: test mode (mode prova), practice mode (mode pràctica) i versus mode (mode versus).

### Mode prova

El mode prova consisteix en una prova formal de cinc trencaclosques, i se n'agafa una aleatòriament de cadascun dels cinc per determinar la massa cerebral dels jugadors. Cada prova dura un minut.

### Mode pràctica

El mode pràctica permet als jugadors seleccionar una activitat per entrenar els seus cervells. Les activitats disponibles són les mateixes que les disponibles en el mode prova i les activitats duren un minut. Cada activitat té tres nivells de dificultat, i els jugadors poden guanyar una medalla de bronze, plata, or o platí després d'aconseguir una certa massa cerebral en cada nivell de dificultat.

### Mode versus

En el mode versus, diversos jugadors poden competir per determinar qui té el cervell més gros. S'hi poden unir fins a set jugadors mitjançant la comunicació local.

## Recepció

El 31 de març de 2008, Big Brain Academy havia venut unes cinc milions de còpies a tot el món. Big Brain Academy va rebre crítiques diverses. Jeff Gerstmann de GameSpot va escriure positivament sobre el joc, descrivint-lo com "fàcil d'aprendre però raonablement addictiu". Craig Harris d'IGN va donar al joc un 8,1 sobre 10, descrivint-lo com a "divertit", però va criticar els gràfics del joc com "una mica massa excessius i extàtics". Tom Bramwell d'Eurogamer va fer una ressenya mixta del joc, donant-li un 7 sobre 10, descrivint-lo com "divertit d'una manera innocent", però massa simple.

## Notes

* ↑ Al Japó: Yawaraka Atama Juku (やわらかあたま塾)

## Referències

* ↑ «Big Brain Academy» (en anglès britànic). [Consulta: 29 octubre 2023].
* ↑ https://www.nintendo.co.jp/ir/pdf/2008/080425e.pdf#page=6
* ↑ «Big Brain Academy» (en anglès). [Consulta: 29 octubre 2023].
* ↑ «Big Brain Academy Review» (en anglès americà). [Consulta: 29 octubre 2023].
* ↑ Harris, Craig. «Big Brain Academy» (en anglès), 02-06-2006. [Consulta: 29 octubre 2023].
* ↑ «Big Brain Academy» (en anglès). Eurogamer.net, 15-06-2006.

## Enllaços externs

* Lloc web europeu
# The Jakarta Post

The Jakarta Post és un diari diari publicat en anglès a Indonèsia. El diari és propietat de PT Bina Media Tenggara i té la seu a la capital del país, Jakarta.
El Jakarta Post va començar com una col·laboració entre quatre mitjans d'Indonèsia a instàncies del llavors ministre d'Informació Ali Murtopo i el polític Jusuf Wanandi. Després de la impressió del primer número el 25 d'abril de 1983, va passar diversos anys amb anuncis mínims i una circulació creixent. Després d'un canvi d'editor en cap el 1991, va començar a adoptar un punt de vista més actiu a favor de la democràcia. El diari va ser un dels pocs diaris indonèsia en llengua anglesa que va sobreviure a la crisi financera asiàtica de 1997 i té una tirada aproximada d'uns 40.000 exemplars.
El Jakarta Post també inclou una edició en línia i un suplement de revista de cap de setmana anomenat J+. El diari s'adreça a estrangers i indonesis. Conegut per ser un camp d'entrenament per a periodistes locals i internacionals, The Jakarta Post ha guanyat diversos premis i ha estat descrit com "el diari líder en anglès d'Indonèsia". The Jakarta Post és membre de Asia News Network.

## Referències

* ↑ «Former editor and diplomat Susanto Pudjomartono passes away». The Jakarta Post, 14-01-2015 [Consulta: 25 gener 2015].
* ↑ Asril, Sabrina «Dewan Pers: Dukungan "The Jakarta Post" untuk Jokowi Lumrah dan Sah». , 07-07-2015 [Consulta: 5 maig 2022].
# Richard Tolman

Richard Chase Tolman (West Newton, Massachusetts, 4 de març del 1881 - Pasadena, 5 de setembre del 1948) va ser un físic matemàtic i químic-físic estatunidenc que era una autoritat en física estadística i va fer contribucions importants en el desenvolupament de la teoria cosmològica, incloent la teoria de l'univers oscil·lant. Fou professor de l'Institut Tecnològic de Califòrnia. En honor seu, la secció del sud de Califòrnia de la American Chemical Society entrega cada any, des del 1960, la Medalla Tolman com a reconeixement a les excepcionals contribucions en l'àmbit de la química.

## Bibliografia

* Tolman, Richard C., The Principles of Statistical Mechanics, Nova York: Dover, 1979, orig, 1938, ISBN 0486638960
* Tolman, Richard C., Relativity, Thermodynamics and Cosmology, Oxford: Clarendon Press, 1934
# The 3DO Company

The 3DO Company, també coneguda com a 3DO, va ser una companyia estatunidenca dedicada a la producció de videoconsoles i videojocs. Fou creada el 1991 amb la denominació SMSG, Inc. (San Mateo Software Group) per Trip Hawkins, uns dels fundadors d'Electronic Arts, juntament amb la mateixa EA, LG, Matsushita (ara anomenada Panasonic Corporation), AT&T, MCA i Time Warner.
L'empresa llançà l'octubre de 1993 la 3DO Interactive Multiplayer, una consola d'avançades prestacions tecnològiques que no reeixí comercialment a causa de la forta competència, un catàleg de jocs irregular i un elevat preu de sortida. Tot i això, 3DO havia començat a desenvolupar una consola successora, denominada M2, que no arribaria a veure la llum.
L'octubre de 1995 The 3DO Company abandonà el segment del maquinari per a esdevenir una editora de videojocs multiplataforma. Tret de títols notables com Army Men, BattleTanx, Meridian 59 o High Heat: Major League Baseball els jocs publicats per 3DO sofriren una pobra qualificació per part de la premsa especialitzada i unes escasses vendes.
L'empresa va fer fallida el maig de 2003 i la propietat intel·lectual que posseïa fou traspassada a antics rivals com Microsoft, Namco, Crave i Ubisoft. Hawkins, al seu torn, fundà l'empresa Digital Chocolate, editora de jocs per a dispositius mòbils.

## Referències

* ↑ «Game Maker 3DO Files for Chapter 11» (en anglès). Los Angeles Times, 29-05-2003. [Consulta: 22 abril 2011].
# Mas Romeu (Calafell)

El Mas Romeu és una masia de Calafell (Baix Penedès) catalogat com a Bé Cultural d'Interès Local.

## Descripció

La masia, de planta basilical, consta de planta baixa, un pis i golfes. Els baixos tenen una gran portalada d'arc rebaixat i una petita finestra rectangular a cada banda. El pis noble consta de tres finestres rectangulars. Les golfes, que s'alcen tan sols en el centre de l'edifici, presenten dues finestres allargades d'arc de mig punt separades per un rellotge de sol. A la part de darrere hi ha el celler. La coberta és a dues vessants amb el carener perpendicular a la façana.

## Història

Originalment, el mas Romeu es dedicà al conreu de cereals, que més tard abandonà per dedicar-se al vi (encara es pot veure tot el sistema de cups). El 1953 s'hi explorà una cova sepulcral del neolític, on es trobà material de sílex i fragments ceràmics.

## Referències

* 1 2 3 «Mas Romeu». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «Mas Romeu». Mapa de recursos culturals. Diputació de Tarragona. Arxivat de l'original el 25-08-2016.
# Jean-Pierre Monseré

Jean-Pierre Monseré (Roeselare, 8 de setembre de 1948 - Lille, 15 de març de 1971) va ser un ciclista belga que fou professional entre 1969 i 1971. Sempre va córrer a l'equip Flàndria.
Jean-Pierre Monseré va guanyar la Volta a Llombardia de 1969, després de la desclassificació per dopatge del neerlandès Gerben Karstens.
El 16 d'agost de 1970, sota una forta ventada, va guanyar, a Leicester, Anglaterra, el Campionat del Món de ciclisme, per davant del danès Leif Mortensen i l'italià Felice Gimondi.
Soci, junt als germans Eric i Roger de Vlaeminck, del grup «Flandria», dirigit per Albéric Schotte, Monseré deixava entreveure una gran carrera de campió ciclista. El 15 de març de 1971 va prendre la sortida en el G.P. Retie com a preparació per a les clàssiques de primavera, però durant el transcurs d'aquesta cursa un conductor despistat va envair la carretera per on circulaven els corredors i va atropellar-lo provocant-li la mort. Tenia sols 22 anys.
El destí, tràgic i capritxós, va voler que el seu fill Giovanni morís també atropellat per un cotxe tan sols 5 anys després mentre circulava amb bicicleta, i també vestint el mallot arc iris que li havien regalat en la seva primera comunió com a homenatge al seu pare.

## Palmarès

* 1967
** Vencedor d'una etapa a la Volta a Limburg amateur
* 1969
** 1r a la Volta a Llombardia
** 1r de l'Omloop Het Volk
** 1r del Circuit de Flandes Oriental
** 1r a Sterfinale Aartselaar
** 1r a Koekelare
** Vencedor d'una etapa de l'Olympia's Tour
** Vencedor d'una etapa de la Volta a Bèlgica amateur
* 1970
** Campió del Món de Ciclisme
** Campió de Bèlgica en pista d'Omnium
** 1r a Bornem
** 1r dels Sis dies de Gant (amb Patrick Sercu)
** 1r del Circuit del Sud-oest de Flandes
** 1r al Critèrium de Zingem
** 1r a Roeselare
** 1r a Koekelare
** 1r a Berlaar
** 1r a Retie
** 1r a Adinkerke
** 1r a Oostkamp
** 1r a Boezinge
** 1r a Ninove
** 1r a Sint-Andries
** 1r a Drongen
** Vencedor de 2 etapes a la Volta a Andalusia
** Vencedor d'una etapa de la París-Luxemburg
* 1971
** Campió de Bèlgica de pista de velocitat per equips
** 1r de la Volta a Andalusia i vencedor de 2 etapes

## Referències

* 1 2 «The world champion died on a Monday» (en anglès), 15-03-2021. [Consulta: 11 març 2022].
* 1 2 «La maldición del arcoíris» (en espanyol europeu), 26-09-2015. [Consulta: 11 març 2022].

## Enllaços externs

* Palmarès de Jean-Pierre Monseré
* Palmarès i biografia de Jean-Pierre Monseré (francès)
# Ton

Ton és un municipi italià, dins de la província de Trento. L'any 2007 tenia 1.271 habitants. Limita amb els municipis de Campodenno, Kurtatsch an der Weinstraße (BZ), Denno, Mezzocorona, Mezzolombardo, Roverè della Luna, Spormaggiore, Sporminore, Taio i Vervò.

## Administració

Llista d'alcaldes :
| Període | Identitat | Partit |
| 2008- | Marco Endrizzi | Llista cívica |
Viccionari
# América Futebol Clube (ES)

* Aquest article tracta sobre el club de futbol de la ciutat de Vitória . Vegeu-ne altres significats a «América Futebol Clube».
L'América Futebol Clube fou un club de futbol brasiler de la ciutat de Vitória a l'estat d'Espírito Santo.

## Història

El club va ser fundat el 25 de novembre de 1917. Guanyà el campionat capixaba els anys 1917, 1922, 1923, 1925, 1927, i 1928. Posteriorment desaparegué.

## Palmarès

* Campionat capixaba:
** 1917, 1922, 1923, 1925, 1927, 1928
* Torneio Início do Espírito Santo:
** 1922, 1923, 1926, 1943

## Referències

* ↑ Placar Guia 2011, 1350-C, 01-01-2011, pàg. 87.
* ↑ «Espirito Santo State League - List of Champions». RSSSF, 13-04-2014. [Consulta: 1r juliol 2014].
# Joventut (pel·lícula de 2017)

Joventut (títol original en xinès, 芳华; Pinyin: Fānghuá; títol internacional en anglès; Youth) és una pel·lícula xinesa del 2017 dirigida per Feng Xiaogang i escrita per Geling Yan. Es va projectar a la secció Presentacions especials del Festival Internacional de Cinema de Toronto de 2017. Va ser estrenada a la Xina el 15 de desembre de 2017, sent la la sisena pel·lícula nacional més taquillera del 2017 a la Xina.

## Sinopsi

La pel·lícula narra la vida d'un grup de joves idealistes en un regiment d'art militar de l'Exèrcit Popular d'Alliberament durant l'època de la Revolució Cultural.
A través de la narració de Xiao Suizi i el seguiment de la vida dels personatges, la pel·lícula tracta temes com l'amor, el desamor, la traïció i l'amistat.
Uns anys després, alguns dels personatges de la pel·lícula es veuen involucrats en la guerra Sino-vietnamita de 1979. Un cop acabada la guerra, la pel·lícula mostra les vides i dificultats dels personatges a la Xina de l'era de la reforma econòmica.

## Repartiment

* Huang Xuan (黄轩) com a Liu Feng (刘峰)
* Miao Miao (苗苗) com a He Xiaoping (何小萍)
* Zhong Chuxi (钟楚曦) com Xiao Suizi (萧穗子)
* Yang Caiyu (杨采钰) com Lin Dingding (林丁丁)
* Li Xiaofeng (李晓峰) com a Hao Shuwen (郝淑雯)
* Wang Tianchen (王天辰) com a Chen Can (陈灿)
* Wang Keru (王可如) com a Xiao Balei (小芭蕾)
* Su Yan (苏岩) com a professora de dansa
* Zhao Lixin (赵立新) com a comissari
* Sui Yuan (隋源) com a Zhuoma (卓玛)
* Zhang Renbo (张仁博) com a Zhu Ke (朱克)
* Zhou Fang (周放) com a infermera en cap
* Xue Qi (薛祺) com a secretari Wu (吴干事)
* Yang Shuo (杨烁) com a cap militar
* Tao Hai (陶海) com a psiquiatra

## Premis i nominacions

* Asian Film Awards 2018: Millor Pel·lícula i millor director.

## Referències

* ↑ «Filmart: Jackie Chan's Sparkle Roll Media launches int'l sales arm». Screen Daily, 12-03-2017.
* ↑ , 15-08-2017 [Consulta: 15 agost 2017].
* ↑ «很抱歉，你要访问的页面不存在 - Mtime时光网». Arxivat de l'original el 2019-05-05. [Consulta: 22 novembre 2017].
* ↑ «Awards» (en anglès). IMDB. [Consulta: 23 gener 2024].
# Marcell Jansen

Marcell Jansen (nascut el 4 de novembre de 1985 en Mönchengladbach) és un futbolista alemany que juga com a lateral esquerre a l'Hamburg.

## Internacional

Ha estat internacional amb la selecció de futbol d'Alemanya havent jugat 30 partits i marcat 2 gols.

## Participacions en Copes del Món

| Mundial | Seu | Resultat |
| Copa Mundial de Futbol de 2006 | Alemanya | Tercer lloc |
| Copa Mundial de Futbol de 2010 | Sud-àfrica | Semifinalista |

## Clubs

| Club | País | Any |
| Borussia Mönchengladbach | Alemanya | 2004 - 2007 |
| FC Bayern de Múnic | Alemanya | 2007 - 2008 |
| Hamburger SV | Alemanya | 2008 - |

## Palmarès
### Campionats nacionals

| Títol | Club | País | Any |
| Copa de futbol d'Alemanya | FC Bayern de Múnic | Alemanya | 2008 |

## Enllaços externs

* Pàgina web oficial de Marcell Jansen (alemany)
* Perfil en Transfermarkt.de (alemany)
* Estadístiques de la seua carrera en Fussballdaten.de (alemany)
Marcell Jansen amb la selecció alemanya - Plantilles de navegació :
Selecció de futbol d'Alemanya – Eurocopa 2008
1 Lehmann •
2 Jansen •
3 Friedrich •
4 Fritz •
5 Westermann •
6 Rolfes •
7 Schweinsteiger •
8 Frings •
9 Gómez •
10 Neuville •
11 Klose •
12 Enke •
13 Ballack •
14 Trochowski •
15 Hitzlsperger •
16 Lahm •
17 Mertesacker •
18 Borowski •
19 Odonkor •
20 Podolski •
21 Metzelder •
22 Kurányi •
23 Adler •
Entrenador: Löw
Selecció de futbol d'Alemanya – Copa del Món de futbol 2010
1 Neuer •
2 Jansen •
3 Friedrich •
4 Aogo •
5 Taşçı •
6 Khedira •
7 Schweinsteiger •
8 Özil •
9 Kießling •
10 Podolski •
11 Klose •
12 Wiese •
13 Müller •
14 Badstuber •
15 Trochowski •
16 Lahm  •
17 Mertesacker •
18 Kroos •
19 Cacau •
20 Boateng •
21 Marin •
22 Butt •
23 Gómez •
Seleccionador: Löw :